***Carnotaurus*** (betyr «kjøttetende okse» av Latin *carno [carnis]* = kjøtt + *taurus* = okse, på grunn av sine okselignende horn) var en stor kjøttetende dinosaur. Bare en art, ***Carnotaurus sastrei*** har blitt beskrevet så langt.

*Carnotaurus* levde i Patagonia, Argentina (La Colonia-formasjonen) under campan eller maastricht alderen i Sen kritt-perioden. Den ble oppdaget av José Bonaparte, som har oppdaget flere andre dinosaurer i Sør-Amerika.

Karakteristikk
--------------

Beregnet størrelse sammenlignet med et menneske
*Carnotaurus* var en stor *theropode*, omtrant 8 meter lang og mellom 1488 kg og 2626 kg tung, avhengig av beregningsmetode. De mest karakteristiske trekkene ved *Carnotaurus* er to tykke horn over øynene og svært reduserte forbein med fire små fingre, selv om bare de midterste to endte i fingre, var den fjerde var skinne-lignende og kan har representert en ekstern "spur." Fingrene var sammengrodd og ubevegelige, og manglet klør. Den hadde også en uvanlig lang hals (i forhold til andre *abelisaurer*), og et lite hode med kantede kjever. Øynene til *Carnotaurus* vendte fremover, som var uvanlig for en dinosaur, og kan indikere kikkertsyn og dybdesyn.

Det er en besynderlig kontrast mellom *Carnotaurus* dype, robust utseende skalle og dens grunne, slanke og lave kjeve. Så langt har ingen funnet ut hva dette kan ha å si for måten den spiste på.

Et enkelt skjelett, som mangler det meste av halen og beina, har blitt beskrevet, med spor etter blant annet hud langs deler av høyre side, som viser at *Carnotaurus* manglet fjær, i motsetning til de mer avanserte coelurosaurene. I stedet var huden dekket av små skjell, med større skjell i irregulære rader. 

Moderne rekonstruksjon av Carnotaurus av Fred Wierum

Trivia
------

* *Carnotaurus* er med i Disney-filmen Dinosaur, der de blir kalt *Carnataurer*.

*Carnotaurus* i profil

Referanser
----------

1. ↑  Bonaparte (1985). «A horned Cretaceous carnosaur from Patagonia». *National Geographic Research*. 1: 149–151.
2. ↑  Holtz, Thomas R. Jr. (2008) *Dinosaurs: The Most Complete, Up-to-Date Encyclopedia for Dinosaur Lovers of All Ages* Supplementary Information
3. 1 2  Bonaparte, Novas, og Coria (1990). "*Carnotaurus sastrei* Bonaparte, the horned, lightly built carnosaur from the Middle Cretaceous of Patagonia." *Contributions in Science (Natural History Museum of Los Angeles County)*, **416**: 41 pp.
4. ↑  Mazzetta, G.V.; Christiansen, P.; Fariña, R.A. (2004). «Giants and Bizarres: Body size of some southern South American Cretaceous dinosaurs». *Historical Biology*. 16 (2): 71–83. doi:10.1080/08912960410001715132.
5. ↑  Agnolin, F.L. and Chiarelli, P. (2010). "The position of the claws in Noasauridae (Dinosauria: Abelisauroidea) and its implications for abelisauroid manus evolution." *Paläontologische Zeitschrift*, published online 19 November 2009. doi:10.1007/s12542-009-0044-2
6. ↑  Paul, G.S. (1988). *Predatory Dinosaurs of the World*. ISBN 0-671-61946-2.

Eksterne lenker
---------------

* (en) *Carnotaurus* i Encyclopedia of Life Rediger på Wikidata

* (en) *Carnotaurus* i Global Biodiversity Information Facility Rediger på Wikidata

* (en) *Carnotaurus* hos Fossilworks Rediger på Wikidata

* (en) *Kategori:Carnotaurus* – bilder, video eller lyd på Wikimedia Commons Rediger på Wikidata

* *Carnotaurus* – detaljert informasjon på Wikispecies Rediger på Wikidata


|  |  |
| --- | --- |
| Oppslagsverk/autoritetsdata | LCCN
 |